
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Μαΐου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1792 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του Κανονισμού Διδακτορικών Σπουδών 
του Τμήματος Πολιτικής Επιστήμης και Δημόσιας 
Διοίκησης του Εθνικού και Καποδιστριακού Πανε¬ 
πιστημίου Αθηνών. 

2 Έγκριση του Κανονισμού Διδακτορικών Σπουδών 
της Μονοτμηματικής Σχολής Επιστήμης Φυσικής 
Αγωγής και Αθλητισμού του Εθνικού και Καποδι- 
στριακού Πανεπιστημίου Αθηνών. 


ΑΠΟΦΑΣΕΙΣ 

Αριθμ. απόφ. 678/26-0 4-2018 (1) 

Έγκριση του Κανονισμού Διδακτορικών Σπου¬ 
δών του Τμήματος Πολιτικής Επιστήμης και Δη¬ 
μόσιας Διοίκησης του Εθνικού και Καποδιστρια- 
κού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις των άρθρων 45 και 85 ν. 4485/2017 
«Οργάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 
ΑΊ14), 

2. την υπ' αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν, 

6. το π.δ. 85/31 -5-2013 (ΦΕΚ ΑΊ 24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 


8. την απόφαση της Συγκλήτου του Ε.Κ.ΠΑ. (συνεδρία 
4-4-2018), 

9. το απόσπασμα πρακτικών της Συνέλευσης του Τμή¬ 
ματος Πολιτικής Επιστήμης και Δημόσιας Διοίκησης του 
Ε.Κ.ΠΑ. (συνεδρίαση 6-3-2018), 

10. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

την έγκριση του Κανονισμού Διδακτορικών Σπουδών 
του Τμήματος Πολιτικής Επιστήμης και Δημόσιας Διοί¬ 
κησης του Εθνικού και Καποδιστριακού Πανεπιστημίου 
Αθηνών ως ακολούθως: 

Άρθρο 1 
Γενικές Αρχές 

Οι διδακτορικές σπουδέςτουΤμήματος Πολιτικής Επι¬ 
στήμης και Δημόσιας Διοίκησης του Εθνικού και Καποδι- 
στριακού Πανεπιστημίου Αθηνών οργανώνονται και λει¬ 
τουργούν σύμφωνα με τις διατάξεις του ν. 4485/2017 και 
του εν γένει θεσμικού πλαισίου όπως κάθε φορά ισχύει. 
Αποσκοπούν στην προαγωγή της πρωτότυπης επιστη¬ 
μονικής έρευνας και οδηγούν στην απόκτηση διδακτο¬ 
ρικού διπλώματος, το οποίο πιστοποιεί την εκπόνηση 
πρωτότυπης επιστημονικής έρευνας και την ουσιαστική 
συνεισφορά του/της κατόχου του στην εξέλιξη της γνώ¬ 
σης στον αντίστοιχο επιστημονικό κλάδο. 

Άρθρο 2 

Δικαίωμα υποβολής αίτησης για εκπόνηση 
διδακτορικής διατριβής 

Δικαίωμα υποβολής αίτησης για εκπόνηση διδακτο¬ 
ρικής διατριβής έχει ο/η κάτοχος Διπλώματος Μεταπτυ¬ 
χιακών Σπουδών Ανώτατου Εκπαιδευτικού Ιδρύματος 
(Α.Ε.Ι.) της ημεδαπής ή αναγνωρισμένου ως ισότιμου 
της αλλοδαπής ή ενιαίου και αδιάσπαστου τίτλου 
σπουδών μεταπτυχιακού επιπέδου του άρθρου 46 του 
ν. 4485/2017. Απαιτείται βαθμός τουλάχιστον οκτώ (8), 
σε διαφορετική περίπτωση η αίτηση του/ης υποψηφίου/ 
ας συνοδεύεται από αναλυτικώς αιτιολογημένη πρόταση 
του/ης προτεινόμενου/ης Επιβλέποντος/ουσας. Εάν σε 
μεταπτυχιακό τίτλο της αλλοδαπής δεν αναγράφεται 
αριθμητικά βαθμός, ηΤριμελής Εισηγητική Επιτροπή του 
άρθρου 5 του παρόντος αξιολογεί τον συνολικό φάκελο 
του/ης αιτούντος/ουσας. 

Άρθρο 3 

Διαδικασία υποβολής αίτησης για εκπόνηση 

διδακτορικής διατριβής 

Οι ενδιαφερόμενοι/ες μπορούν να υποβάλλουν αί¬ 
τηση κατά τη διάρκεια κάθε ακαδημαϊκού έτους, και 
ειδικότερα κατά την περίοδο 1-31 Μαρτίου και 1-30 
Σεπτεμβρίου, στη Γραμματεία του Τμήματος Πολιτικής 
Επιστήμης και Δημόσιας Διοίκησης (άρθρο 38 παρ. 2 
του ν. 4485/2017). Τις εμπρόθεσμα κατατεθειμένες αι¬ 
τήσεις εξετάζουν οι πρώτες Συνελεύσεις του Τμήματος 
που έπονται των καταληκτικών ημερομηνιών κατάθεσης. 

Σε ειδικές περιπτώσεις το Τμήμα μπορεί να προκη¬ 
ρύσσει δέσεις Υποψήφιων Διδακτόρων. Η σχετική προ¬ 
κήρυξη ή πρόσκληση εκδήλωσης ενδιαφέροντος για 
εκπόνηση διδακτορικής διατριβής δημοσιοποιείται διά 
του ημερήσιου τύπου και αναρτάται στον οικείο δικτυ- 
ακό χώρο του Ιδρύματος (άρθρο 42 του ν. 4485/2017). 

Άρθρο 4 

Απαιτούμενα δικαιολογητικό. 

Οι ενδιαφερόμενοι/ες οφείλουν να καταθέσουν στη 
Γραμματεία μεταπτυχιακών σπουδών σε έντυπη και 
ηλεκτρονική μορφή αίτηση εκπόνησης διδακτορικής 
διατριβής συνοδευόμενη από τα παρακάτω έγγραφα: 

1) φωτοτυπία αστυνομικού δελτίου ταυτότητας ή δι¬ 
αβατηρίου 

2) αντίγραφο πτυχίου 

3) αναλυτική δασμολόγια πτυχίου 

4) πιστοποιητικό ισοτιμίας του πτυχίου από τον 
Δ.Ο.Α.Τ.Α.Π. (για όσους/ες προέρχονται από Σχολές του 
εξωτερικού) 

5) αντίγραφο μεταπτυχιακού τίτλου σπουδών 

6) αναλυτική δασμολόγια μεταπτυχιακών σπουδών 

7) αντίγραφο διπλωματικής μεταπτυχιακής εργασίας 

8) πιστοποιητικό ισοτιμίας του μεταπτυχιακού διπλώ¬ 
ματος από τον Δ.Ο.Α.Τ.Α.Π. (για όσους/ες προέρχονται 
από Σχολές του εξωτερικού) 

9) δύο (2) σφραγισμένες συστατικές επιστολές από 
μέλη Διδακτικού Ερευνητικού Προσωπικού (Δ.Ε.Π.) Α.Ε.Ι. 

10) τυχόν πιστοποιητικά ελληνομάθειας και γλωσσο¬ 
μάθειας -η γλωσσομάθεια αποδεικνύεται και με πτυχίο 
ή μεταπτυχιακό τίτλο σπουδών ή διδακτορικό δίπλωμα 
οποιοσδήποτε αναγνωρισμένου ιδρύματος τριτοβάθμι¬ 
ας εκπαίδευσης της αλλοδαπής 

11) αναλυτικό βιογραφικό σημείωμα 

12) πρόταση εκπόνησης διδακτορικής διατριβής, στην 
οποία περιλαμβάνονται: 

12.1) ο προσωρινός τίτλος της εργασίας 

12.2) η προτεινόμενη γλώσσα εκπόνησης: ελληνική 
ή αγγλική 

12.3) το προσωρινό αναλυτικό σχέδιο (πλάνο) της 
εργασίας που περιλαμβάνει μια εισαγωγή με τα κύρια 
μέρη ή κεφάλαια 

12.4) μια σύντομη επισκόπηση της βασικής βιβλιο¬ 
γραφίας και των υποδέσεων ή θεωριών που σχετίζονται 
με το δέμα, καθώς και θεμελιώσει της πρωτοτυπίας της 
εργασίας. Οι βιβλιογραφικές σημειώσεις, υποσημειώσεις 
και αναφορές δα πρέπει να ανταποκρίνονται σε ένα από 
τα επικρατούντα συστήματα 


12.5) αναφορές στη μεθοδολογία που πρόκειται να 
ακολουθηθεί 

12.6) τα αναμενόμενα αποτελέσματα 

12.7) ένα σαφές και συγκεκριμένο χρονοδιάγραμμα 
έρευνας 

12.8) ο/η προτεινόμενος/η Επιβλέπων/ουσα 

12.9) ένα σύντομο εισηγητικό σημείωμα του/ης προ- 
τεινόμενου/ης Επιβλέποντος/ουσας. 

Άρθρο 5 

Διαδικασία επιλογής Υποψήφιων Διδακτόρων 

Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, ορίζει σχετική Τριμελή 
Επιτροπή ανά ερευνητικό αντικείμενο, σύμφωνα με 
όσα προβλέπονται στον Νόμο (άρθρο 38 παρ. 3 του 
ν. 4485/2017), η οποία εξετάζει τις αιτήσεις και υποβάλλει 
το υπόμνημα της στην πρώτη Συνέλευση που έπεται του 
ορισμού της. 

Η Συνέλευση του Τμήματος, λαμβάνοντας τη γνώμη 
του/ης προτεινόμενου/ης Επιβλέποντος/ουσας, τη συ- 
νεκτιμά με το υπόμνημα τηςΤριμελούς Εισηγητικής Επι¬ 
τροπής και εγκρίνει ή απορρίπτει αιτιολογημένα κάθε αί¬ 
τηση. Στην εγκριτική απόφαση της Συνέλευσης ορίζεται 
και η γλώσσα συγγραφής της διδακτορικής διατριβής. 

Μετά την εγγραφή των Υποψήφιων Διδακτόρων και 
τον ορισμό τηςΤριμελούς Συμβουλευτικής Επιτροπής, 
τα ονόματα των Υποψήφιων Διδακτόρων, των επιβλε- 
πόντων μελών Δ.Ε.Π. ή ερευνητών/τριών, οι τίτλοι των 
εκπονούμενων διδακτορικών διατριβών και σύντομη πε¬ 
ρίληψη αυτών, καθώς και τα μέλη των Τριμελών Συμβου¬ 
λευτικών Επιτροπών αναρτώνται από τη Γραμματεία του 
Τμήματος στον διαδικτυακό τόπο του Τμήματος στην 
ελληνική και στην αγγλική γλώσσα (άρθρο 39 παρ. 4 
του ν. 4485/2017). 

Άρθρο 6 

Επίβλεψη διδακτορικής διατριβής 

1. Επιβλέπων/ουσα διδακτορικής διατριβής 

Δικαίωμα επίβλεψης διδακτορικών διατριβών έχουν 

τα μέλη Δ.Ε.Π. Α' βαθμίδας, Αναπληρωτή/ώτριας και 
Επίκουρου/ης του οικείου ή άλλου Α.Ε.Ι., ή ερευνητές/ 
ήτριες Α', Β' ή Γ' βαθμίδας από ερευνητικά κέντρα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών, ή ως 
διαφορετικά ορίζεται από το εκάστοτε ισχύον νομοθετι¬ 
κό πλαίσιο (άρθρο 39 παρ. 1 του ν. 4485/2017). 

Κάθε Επιβλέπων/ουσα μπορεί να εποπτεύει έως πέντε 
(5), το ανώτερο, Υποψήφιους/ες Διδάκτορες. 

2. Τριμελής Συμβουλευτική Επιτροπή 

Η Συνέλευση του Τμήματος αναθέτει στον/στην προ- 
τεινόμενο/η Επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της διδακτορικής διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να υποστηρίζει τον/ 
ην Υποψήφιο/α Διδάκτορα καθ’ όλη τη διάρκεια της 
ερευνητικής διαδικασίας και της συγγραφής της διδα¬ 
κτορικής διατριβής. 

Στην Επιτροπή του προηγούμενου εδαφίου μετέχουν 
ως μέλη ο/η Επιβλέπων/ουσα και δύο ακόμη μέλη Δ.Ε.Π. 

Α' βαθμίδας, Αναττληρωτή/ώτριας και Επίκουρου/ηςαπό 
το οικείο ή άλλο Α.Ε.Ι., ή καθηγητές/ήτριες αναγνωρισμέ¬ 
νων ως ομοταγών ιδρυμάτων της αλλοδαπής, οι οποίοι/ 
ες είναι κάτοχοι διδακτορικού διπλώματος, ή ερευνητές/ 
ήτριεςτων βαθμιδών Α', Β' ή Γ' από ερευνητικά κέντρα 
του άρθρου 13Α του ν. 4310/2014, συμπεριλαμβανομέ¬ 
νων των ερευνητικών κέντρων της Ακαδημίας Αθηνών, 
ή από αναγνωρισμένα ερευνητικά κέντρα ή ινστιτούτα 
της αλλοδαπής.Τα μέλη τηςΤριμελούς Συμβουλευτικής 
Επιτροπής έχουν το ίδιο ή απολύτως συναφές ερευνητι¬ 
κό έργο με την υπό κρίση διδακτορική διατριβή. 

ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
του Τμήματος Πολιτικής Επιστήμης και Δημόσιας Διοί¬ 
κησης (άρθρο 39 παρ. 2 του ν. 4485/2017). 

2α. Αντικατάσταση μελώνΤριμελούςΣυμβουλευτικής 
Επιτροπής 

Κατόπιν αιτιολογημένης αίτησης μέλους της Τριμε¬ 
λούς Συμβουλευτικής Επιτροπής ή του/ης ίδιου/ας του/ 
ης Υποψήφιου/ας Διδάκτορος, η Συνέλευση του Τμή¬ 
ματος δύναται να προβεί σε αντικατάσταση μέλους της 
Τριμελούς Συμβουλευτικής Επιτροπής στις ακόλουθες 
περιπτώσεις: (α) οικειοθελούς παραίτησης μέλους Δ.Ε.Π. 
από την Τριμελή Συμβουλευτική Επιτροπή, (β) αλλαγής 
θέματος της διδακτορικής διατριβής, (γ) δέματος υγείας, 
(δ) κακής ή αδυναμίας συνεννόησης με τον/την Υποψή- 
φιο/α Διδάκτορα. 

2β. Μετακίνηση/συνταξιοδότηση Επιβλέποντος/ουσας 

Αν ο/η αρχικά Επιβλέπων/ουσα μετακινήσει σε άλλο 
Α.Ε.Ι. ήΤμήμα Α.Ε.Ι. ή συνταξιοδοτήσει, συνεχίζει να εκτε- 
λεί χρέη Επιβλέποντος/ουσας των διδακτορικών διατρι¬ 
βών που έχει αναλάβει και ο τίτλος απονέμεται από το 
Τμήμα Πολιτικής Επιστήμης και Δημόσιας Διοίκησης του 
Εθνικού και Καποδιστριακού Πανεπιστήμιου Αθηνών 
(άρθρο 39 παρ. 3 του ν. 4485/2017). 

Σε κάθε περίπτωση, τα αφυπηρετήσαντα μέλη τηςΤρι- 
μελούς Συμβουλευτικής Επιτροπής, με απόφαση της Συ¬ 
νέλευσης του Τμήματος, αντικαθίστανται από ισάριθμα 
μέλη, προκειμένου να οριστεί η Επταμελής Εξεταστική 
Επιτροπή για την κρίση της διδακτορικής διατριβής βά¬ 
σει του ισχύοντος σήμερα νόμου. 

3. Υποχρεωτική παρακολούθηση μαθημάτων 

Όσοι/ες Υποψήφιοι/ες Διδάκτορες προέρχονται από 

προπτυχιακό και μεταπτυχιακό κύκλο σπουδών οι 
οποίοι, αμφότεροι, είναι μη συναφείς προς τα γνωστι¬ 
κά αντικείμενα τα οποία θεραπεύει το Τμήμα Πολιτικής 
Επιστήμης και Δημόσιας Διοίκησης, υποχρεούνται να 
παρακολουθήσουν στη διάρκεια των δύο (2) πρώτων 
εξαμήνων του Διδακτορικού Προγράμματος δύο (2) 
τουλάχιστον μαδήματα των Προγραμμάτων Μεταπτυ¬ 
χιακών Σπουδών (Π.Μ.Σ.) του Τμήματος, σύμφωνα με την 
υπόδειξη των Τριμελών Συμβουλευτικών Επιτροπών. Οι 
Τριμελείς Συμβουλευτικές Επιτροπές ενημερώνουν τις 
Γραμματείες των Π.Μ.Σ., ώστε να συμπληρωθούν ανα- 
λόγως τα παρουσιολόγια των μαθημάτων. 

4. Επταμελής Εξεταστική Επιτροπή 

Η Συνέλευση του Τμήματος ορίζει Επταμελή Εξεταστι¬ 
κή Επιτροπή για την κρίση της διδακτορικής διατριβής 
(άρθρο 41 παρ. 1 του ν. 4485/2017). 


Στην Επταμελή Εξεταστική Επιτροπή μετέχουν τα μέλη 
τηςΤριμελούς Συμβουλευτικής Επιτροπής, εκτός από 
τα αφυπηρετήσαντα μέλη αυτής, τα οποία με απόφαση 
τηςΣυνέλευσηςτουΤμήματοςαντικαθίστανται από ισά¬ 
ριθμα μέλη που πληρούν τα κριτήρια του δεύτερου και 
τρίτου εδαφίου της παραγράφου 2 του άρθρου 39 του 
ν. 4485, καθώς και τέσσερα (4) επιπλέον μέλη, που πλη¬ 
ρούν τα κριτήρια του δεύτερου εδαφίου της παραγρά¬ 
φου 2 του άρθρου 39 του ν. 4485/2017. 

Τα αφυπηρετήσαντα μέλη τηςΤριμελούς Συμβουλευ¬ 
τικής Επιτροπής, που αντικαταστάθηκαν, μπορούν να 
παρίστανται στη συνεδρίαση της Επταμελούς Εξεταστι¬ 
κής Επιτροπής χωρίς δικαίωμα ψήφου (άρθρα 39 και 41 
του ν. 4485/2017). 

Άρθρο 7 

Χρονική διάρκεια διδακτορικών σπουδών, 
δικαιώματα και υποχρεώσεις Υποψήφιων 
Διδακτόρων 

1. Χρονική διάρκεια διδακτορικών σπουδών 

Η ελάχιστη χρονική διάρκεια για την απόκτηση του 
διδακτορικού διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 
λούς Συμβουλευτικής Επιτροπής (άρθρο 40 παρ. 1 του 
ν. 4485/2017). 

Η μέγιστη χρονική διάρκεια είναι έξι (6) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής, πλην όμως μπορεί αυτή να 
παραταθεί με απόφαση τηςΣυνέλευσηςτουΤμήματος, 
εφόσον αιτιολογημένα διαπιστώσει κατά την εκπνοή της 
ότι αντικειμενικά επίκειται η ολοκλήρωση της ερευνη¬ 
τικής προσπάθειας του/ης Υποψήφιου/ας Διδάκτορος 
βάσει ειδικής εισήγησηςτηςΤριμελούς ΣΕ. 

Ο/Η Υποψήφιος/α Διδάκτωρ μπορεί κατά τη διάρκεια 
των σπουδών του/της στο Διδακτορικό Πρόγραμμα να 
ζητήσει με επαρκώς αιτιολογημένη αίτησή του/της την 
αναστολή της ανωτέρω περιόδου μέχρι δύο (2) έτη. 
Ο χρόνος της αναστολής φοίτησης δεν προσμετράται 
στην προβλεπόμενη μέγιστη χρονική διάρκεια εκπό¬ 
νησης διδακτορικής διατριβής. Κατά τη διάρκεια της 
αναστολής φοίτησης οι Υποψήφιοι/ες Διδάκτορες δεν 
επωφελούνται των δικαιωμάτων και των παροχών που 
προβλέπονται για αυτούς/ές. 

2. Δικαιώματα και υποχρεώσεις Υποψήφιων Διδακτό¬ 
ρων 

- Οι διδακτορικές σπουδές προσφέρονται δωρεάν. 

- Οι Υποψήφιοι/ες Διδάκτορες έχουν μέχρι πέντε (5) 
πλήρη ακαδημαϊκά έτη από την πρώτη εγγραφή τους, 
όλα τα δικαιώματα και τις παροχές που προβλέπονται 
και για τους/ις φοιτητές/ήτριες του δεύτερου κύκλου 
σπουδών. Μέχρι και πέντε (5) έτη μετά την ολοκλήρωση 
της διδακτορικής τους διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών (άρθρο 
40 παρ. 3 του ν. 4485/2017). 

- Οι Υποψήφιοι/ες Διδάκτορες υποχρεούνται σε ανα¬ 
νέωση εγγραφής ανά ακαδημαϊκό έτος (άρθρο 45 παρ. 2 
του ν. 4485/2017). 

- Οι Υποψήφιοι/ες Διδάκτορες κάθε έτος, από 1 η 
Οκτωβρίου έως 15 Νοεμβρίου, υποβάλλουν εγγράφως 
αναλυτικό υπόμνημα (έκθεση προόδου) στην Τριμελή 
Συμβουλευτική Επιτροπή, σχετικά με την εξέλιξη της 
διδακτορικής διατριβής τους. Αντίγραφο του υπομνή¬ 
ματος, καθώς και τυχόν σχόλια επ' αυτού από τον/ην Επι- 
βλέποντα/ουσα ή την Τριμελή Συμβουλευτική Επιτροπή 
καταχωρίζονται στον ατομικό φάκελο του/ης Υποψηφί¬ 
ου/ας (άρθρο 40 παρ. 2 του ν. 4485/2017). 

- Οι Υποψήφιοι/ες Διδάκτορες έχουν υποχρέωση να 
παρακολουθούν τα σεμινάρια Υποψήφιων Διδακτόρων 
του Τμήματος, στα οποία οι Υποψήφιοι/ες παρουσιά¬ 
ζουν μία φορά κατά το ακαδημαϊκό έτος την πρόοδο 
της έρευνάς τους. 

- Οι Υποψήφιοι/ες Διδάκτορες έχουν τη δυνατότητα 
διεξαγωγής μέρους της έρευνάς τους σε ίδρυμα/ινστι- 
τούτο/ερευνητικό κέντρο/επιχείρηση της ημεδαπής ή 
της αλλοδαπής. Στην περίπτωση διεξαγωγής έρευνας 
στην αλλοδαπή, προτείνεται αυτή να πραγματοποιείται 
εντός της διαδικασίας του Ει·35ΐηυ5+. 

- Οι Υποψήφιοι/ες Διδάκτορες μπορούν να συμμετέ¬ 
χουν σε συνέδρια/ημερίδες/εργαστήρια και γενικότε¬ 
ρα να υποστηρίξουν την ακαδημαϊκή λειτουργία του 
Τμήματος. 

Με πρόταση της Συνέλευσης του Τμήματος και κοινή 
απόφαση των Υπουργών Παιδείας, Έρευνας και Θρη¬ 
σκευμάτων, και Οικονομικών μπορεί να ανατίθεται σε 
Υποψήφιους/ες Διδάκτορες η επικουρία μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9 παρ. 3 εδ. ε του ν. 3685/2008). 

Υποψήφιοι/ες Διδάκτορες που εμπίπτουν στο άρθρο 
19 παρ. 4 του ν. 4452/2017 δύναται να προσλαμβάνονται 
ως ακαδημαϊκοί/ές υπότροφοι διά πράξεως του οικείου 
Τμήματος με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού, εργαστηριακού ή κλινι¬ 
κού έργου καθοριζόμενου με τη σύμβαση. Η προκήρυξη 
του γνωστικού αντικειμένου γίνεται έπειτα από πρόταση 
της Γενικής Συνέλευσης του Τομέα και έγκριση από τη 
Συνέλευση Τμήματος. Η διάρκεια της σύμβασης καθο¬ 
ρίζεται μέχρι ενός πανεπιστημιακού έτους κατά περίπτω¬ 
ση, ανάλογα με τις ανάγκες του Τομέα. Δύναται αυτή να 
ανανεώνεται ή να παρατείνεται, πλην όμως ο συνολικός 
χρόνος πρόσληψης δεν μπορεί να υπερβεί τα τρία (3) 
πανεπιστημιακά έτη. Η απασχόληση των ανωτέρω μπο¬ 
ρεί να είναι πλήρης ή μερική και η κάλυψη της αποζημί¬ 
ωσης τους 9α γίνεται από υποτροφίες και πόρους που 
9α εξασφαλίζει το Τμήμα, χωρίς αύξηση της κρατικής 
επιχορήγησης προς το οικείο Α.Ε.Ι. και σύμφωνα με τις 
κείμενες διατάξεις. 

Άρθρο 8 

Εκπόνηση της διδακτορικής διατριβής 

1. Ορισμός/αλλαγή θέματος διδακτορικής διατριβής 

Η αλλαγή του δέματος της διδακτορικής διατριβής 
είναι δυνατή εφόσον υπάρχουν σοβαροί λόγοι, όπως λ.χ. 
διαπίστωση σοβαρών επιστημονικών προβλημάτων στη 
διερεύνηση του αρχικού δέματος. Σε κάθε περίπτωση 


αλλαγή του δέματος της διδακτορικής διατριβής δεν 
μπορεί να ζητήσει παρά μόνο μετά την παρέλευση του¬ 
λάχιστον ενός (1) ακαδημαϊκού έτους και εφόσον κατα¬ 
τεθεί αιτιολογημένο αίτημα υπογεγραμμένο από τον/ην 
Επιβλέποντα/ουσα και τον/ην Υποψήφιο/α Διδάκτορα. 

Στην περίπτωση που το δέμα της διδακτορικής δια¬ 
τριβής αλλάζει πλήρως, η εκπόνηση της θεωρείται ότι 
ξεκινάει από την αρχή. 

2. Οδηγίες συγγραφής διδακτορικής διατριβής 

Η έκταση της διδακτορικής διατριβής πρέπει να κυμαί¬ 
νεται μεταξύ 80.000 και 100.000 λέξεων. Η διδακτορική 
διατριβή θα πρέπει να είναι γραμμένη στις γραμματο¬ 
σειρές Τίιηθ5ΝθννΒοιη3η, ΑιίθΙ ή ΈθηΐυΓγ-5ςΙιοοΙόοοΙς. 
Το μέγεθος της γραμματοσειράς στο κείμενο χρειάζε¬ 
ται να είναι 12 και το διάστιχο 1,5, ενώ το μέγεθος της 
γραμματοσειράς στις υποσημειώσεις να είναι 10 και το 
διάστιχο μονό. 

Στη διδακτορική διατριβή (εσώφυλλο) είναι σκόπιμο 
να αναφέρεται η σύνδεση της Τριμελούς Συμβουλευτι¬ 
κής Επιτροπής, όπως επίσης της Επταμελούς Εξεταστικής 
Επιτροπής της διδακτορικής διατριβής. Σε περίπτωση 
αφυπηρέτησης Επιβλέποντος/ουσας ή μελών της Τρι¬ 
μελούς Συμβουλευτικής Επιτροπής μνημονεύεται η 
σχετική αντικατάστασή τους στην Επταμελή Εξεταστι¬ 
κή Επιτροπή. 

Άρθρο 9 

Κρίση διδακτορικής διατριβής 

Μετά την ολοκλήρωση της συγγραφής της διδακτο¬ 
ρικής διατριβής, η Τριμελής Συμβουλευτική Επιτροπή 
δέχεται ή απορρίπτει αίτηση του/ης Υποψήφιου/ας Διδά- 
κτοροςγια τη δημόσια υποστήριξη και την αξιολόγηση 
της. Αν η Τριμελής Συμβουλευτική Επιτροπή αποδεχτεί 
την αίτηση του/ης Υποψηφίου/ας, συντάσσει αναλυτική 
εισηγητική έκθεση και την υποβάλλει στη Συνέλευση 
του Τμήματος, ζητώντας τον ορισμό Επταμελούς Εξε¬ 
ταστικής Επιτροπής (άρθρο 41 παρ. 1 του ν. 4485/2017). 

Η διδακτορική διατριβή υποστηρίζεται δημόσια σε 
τόπο και χρόνο που ορίζονται δεκαπέντε (15) ημέρες 
έως και δύο (2) μήνες μετά τον ορισμό της Επταμελούς 
Εξεταστικής Επιτροπής από τη Συνέλευση του Τμήματος. 
Η πρόσκληση κοινοποιείται στον/ην Υποψήφιο/α Διδά¬ 
κτορα, στα μέλη της Επταμελούς Εξεταστικής Επιτροπής 
και στα μέλη Δ.Ε.Π. του Τμήματος, αναρτάται δε στην 
ιστοσελίδα του Τμήματος. 

Σε περίπτωση που η Τριμελής Συμβουλευτική Επιτρο¬ 
πή απορρίψει την αίτηση του/ης Υποψήφιου/ας Διδάκτο- 
ρος ώστε να προβεί σε διορθώσεις, τότε ο/η Υποψήφι- 
ος/α έχει περιθώριο δύο (2) μηνών να καταθέσει εκ νέου 
τη διορθωμένη διδακτορική διατριβή και να επανέλθει 
με νέα αίτηση για σύσταση Επταμελούς Εξεταστικής Επι¬ 
τροπής και προσδιορισμό ημερομηνίας διεξαγωγής της 
δημόσιας υποστήριξης. 

Από τη στιγμή που η Συνέλευση του Τμήματος ορίσει 
την Επταμελή Εξεταστική Επιτροπή, ο/η Υποψήφιος/α 
Διδάκτωρ φέρει την ευθύνη εγκαίρως να καταθέσει 
τη διδακτορική διατριβή στα επτά (7) μέλη σε έντυπη 
και ηλεκτρονική μορφή (.ράί ή.άοε). Το ςό/όνό κατατί¬ 
θεται σε ξεχωριστή πλαστική ή χάρτινη θήκη, η οποία 

επικολλάτε» στο εσώφυλλο της έντυπης μορφής της 
διατριβής χωρίς να επικαλύπτει τα στοιχεία της Επτα- 
μελούς Εξεταστικής Επιτροπής. Πάνω σε αυτό πρέπει 
να αναγράφονται ευδιάκριτα ο τίτλος της εργασίας και 
το ονοματεπώνυμο του/ης Υποψήφιου/ας Διδάκτορος. 

Η διαδικασία της δημόσιας υποστήριξης, της οποίας 
προεδρεύει ο/η Επιβλέπων/ουσα, προϋποθέτει τη φυ¬ 
σική παρουσία των τεσσάρων (4) τουλάχιστον μελών 
της Επταμελούς Εξεταστικής Επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 

Ο/Η Υποψήφιος/α Διδάκτωρ παρουσιάζει τη διδα¬ 
κτορική διατριβή του/ης εντός μιας (1) ώρας. Μετά την 
ολοκλήρωση της υποστήριξης και κατόπιν συζήτησης 
η Επταμελής Εξεταστική Επιτροπή συνεδριάζει χωρίς 
την παρουσία τρίτων, κρίνει την εργασία ως προς την 
ποιότητα, την πληρότητα, την πρωτότυπη σκέψη και τη 
συμβολή της στην επιστήμη και με βάση αυτά τα κριτή¬ 
ρια την εγκρίνει με πλειοψηφία τουλάχιστον πέντε (5) 
μελών (άρθρο 41 παρ. 3 του ν. 4485/2017), αξιολογώ¬ 
ντας τη διδακτορική διατριβή με τους βαθμούς ΚΑΛΩΣ, 
ΛΙΑΝ ΚΑΛΩΣ ή ΑΡΙΣΤΑ. Σε αντίθετη περίπτωση, η διδα¬ 
κτορική διατριβή απορρίπτεται. Για την απόφαση της η 
Επταμελής Εξεταστική Επιτροπή συντάσσει πρακτικό 
αξιολόγησης. 

Στην περίπτωση που η πλειοψηφία της Επταμελούς 
Εξεταστικής Επιτροπής κρίνει ότι η διδακτορική διατριβή 
χρήζει διορθώσεων, ο/η Υποψήφιος/α Διδάκτωρ είναι 
υποχρεωμένος/η να διορθώσει το κείμενο της διατριβής 
του/ης, σύμφωνα με τις παρατηρήσεις και τις υποδείξεις 
της Επταμελούς Εξεταστικής Επιτροπής, και, μέσα σε 
διάστημα που ορίζεται από την Επταμελή Εξεταστική 
Επιτροπή, να καταθέσει στην Τριμελή Συμβουλευτική 
Επιτροπή τη διδακτορική διατριβή του/ης στην τελική 
μορφή της. Η Τριμελής Συμβουλευτική Επιτροπή, μετά 
τον έλεγχο της διατριβής, έρχεται σε συνεννόηση με τα 
υπόλοιπα μέλη της Επταμελούς Εξεταστικής Επιτροπής 
που συμμετείχαν στη διαδικασία της δημόσιας υποστή¬ 
ριξης και αποφασίζουν για το περιεχόμενο του πρακτι¬ 
κού. Σε περίπτωση που ο/η Υποψήφιος/α δεν καταθέ¬ 
σει εγκαίρως τις διορθώσεις, η διαδικασία της δημόσιας 
υποστήριξης πρέπει να επαναληφθεί από την αρχή. Στην 
περίπτωση που η διδακτορική διατριβή δεν αξιολογηθεί 
επιτυχώςτη δεύτερη φορά, ο/η Υποψήφιος/α Διδάκτωρ 
διαγράφεται από τα σχετικά μητρώα του Τμήματος. 

Άρθρο 10 

Αναγόρευση - καθομολόγηση Διδακτόρων 

Η διαδικασία που ακολουθείται για την αναγόρευση 
του/ης Υποψηφίου/ας σε Διδάκτορα τουΤμήματος είναι 
η ακόλουθη: 

- αίτηση Υποψήφιου/ας Διδάκτορος για αναγόρευση 
- καθομολόγηση 

- κατάθεση διδακτορικής διατριβής στο Ψηφιακό Απο- 
θετήριο ΠΕΡΓΑΜΟΣ 

- κατάθεση διδακτορικής διατριβής στη Γραμματεία 
τουΤμήματος σε έντυπη και ηλεκτρονική μορφή 

- κατάθεση διδακτορικής διατριβής στο Εθνικό Κέντρο 
Τεκμηρίωσης 


- κατάθεση διδακτορικής διατριβής στην Εθνική Βι¬ 
βλιοθήκη της Ελλάδος (άρθρο 12 παρ. 7.α και 9 του 
ν. 3149/2003). 

Εφόσον ολοκληρωθούν οι ως άνω διαδικασίες, η ανα¬ 
γόρευση του/ης Υποψήφιου/ας Διδάκτορος είναι δέμα 
τηςεπόμενηςΣυνέλευσηςτουΤμήματος, στην οποία δα 
κληθεί να παραστεί και να ορκιστεί ενώπιον του σώματος 
αυτής. Την ημέρα της ορκωμοσίας του/ης παραλαμβάνει 
τριπλότυπο αντίγραφο του διδακτορικού διπλώματος. 
Για την εκτύπωση του τίτλου σε πάπυρο δα πρέπει ο/η 
Διδάκτωρ, σε ύστερο χρόνο, να προσέλθει στην αρμό¬ 
δια Γραμματεία, να αιτηθεί σχετικά και να καταθέσει το 
οριζόμενο αντίτιμο. 

Άρθρο 11 

Πνευματικά δικαιώματα 

Κάδε διδακτορική διατριβή περιλαμβάνει -σε ξεχωρι¬ 
στή σελίδα πριν από τον πίνακα περιεχομένων- υπεύθυ¬ 
νη δήλωση περί μη λογοκλοπής, η οποία υπογράφεται 
από τον/ην Υποψήφιο/α Διδάκτορα. 

Η έρευνα, που πραγματοποιείται στο πλαίσιο της δι¬ 
δακτορικής διατριβής, αποβλέπει πρωτίστως στην εκ¬ 
παίδευση του/ης Υποψήφιου/ας Διδάκτορος και στην 
απόκτηση ερευνητικής εμπειρίας που απαιτείται για την 
απονομή του διδακτορικού τίτλου, καθώς και για την 
περαιτέρω σταδιοδρομία του/ης. 

Η εκπόνηση διδακτορικής διατριβής, λόγω της φύσης 
της, μπορεί να εντάσσεται σε ερευνητικές ομάδες και Επι- 
στημονικούς/ές Υπευθύνους/ύθυνες σε συγκεκριμένο 
τομέα της επιστήμης, συχνά στο πλαίσιο ερευνητικών 
προγραμμάτων. 

Ο/Η συγγραφέας της διδακτορικής διατριβής είναι ο/η 
δικαιούχος του περιουσιακού και ηθικού δικαιώματος 
πνευματικής ιδιοκτησίας του περιεχομένου της διατρι¬ 
βής του/της, σύμφωνα με τον ν. 2121 /1993, όπως ισχύει. 

Τα δικαιώματα βιομηχανικής ιδιοκτησίας (λ.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της διδακτορικής διατριβής, ανήκουν 
τόσο στον/η Διδάκτορα όσο και στον/ην Επιβλέποντα/ 
ουσα Καθηγητή/ήτρια ή και σε άλλους/ες ερευνητές/ 
ήτριες που μετέχουν στην ερευνητική ομάδα, σύμφωνα 
με την ισχύουσα νομοθεσία. Δικαιώματα διανοητικής 
ιδιοκτησίας που προκύπτουν μετά το πέρας της διδα¬ 
κτορικής διατριβής λόγω της συνέχισης της αντίστοιχης 
έρευνας στο εργαστήριο ανήκουν αποκλειστικά στον/ην 
Επιστημονικό/ή Υπεύθυνο/η αυτήςτης φάσηςτης έρευ¬ 
νας ή και σε άλλους/ες ερευνητές/ήτριες. Για τα δέματα 
αυτά μπορεί να υπογράφει σύμβαση μεταξύ των μερών 
σε οποιοδήποτε στάδιο της έρευνας. 

Άρθρο 12 

Διαγραφή Υποψήφιων Διδακτόρων 

Η Συνέλευση του Τμήματος Πολιτικής Επιστήμης και 
Δημόσιας Διοίκησης, μετά την εισήγηση κατά πλειοψη¬ 
φία της Τριμελούς Συμβουλευτικής Επιτροπής, δύναται 
να αποφασίσει τη διαγραφή Υποψήφιου/ας Διδάκτορος, 
εάν: 

- δεν ανανεώσει την ετήσια εγγραφή του/ης, 

- η πρόοδος του/ης κρίνεται ανεπαρκής ή στάσιμη, 

- έχει αναιτιολόγητα διακόψει το έργο της εκπόνησης 
της διδακτορικής διατριβής, 

- δεν υποβάλλει ετήσια αναλυτικά υπομνήματα σχε¬ 
τικά με την εξέλιξη της διδακτορικής διατριβής του/ης, 

- δεν συνεχίσει κανονικά τιςακαδημαϊκέςτου/ης υπο¬ 
χρεώσεις μετά το πέρας της αναστολής φοίτησής του/ης, 

- υπερβεί τη μέγιστη χρονική διάρκεια εκπόνησης 
διδακτορικής διατριβής, όπως ορίζεται στον παρόντα 
Κανονισμό, 

- έχει παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά όργανα, αυτοδίκαια, κατόπιν αίτη¬ 
σης του/ης. 

Σε περίπτωση που Υποψήφιος/α Διδάκτωρ υποπέσει 
σε παράπτωμα που εμπίπτει στο δίκαιο περί πνευματι¬ 
κής ιδιοκτησίας (ν. 2121/1993), προβλέπεται επιβολή 
κυρώσεων για τις οποίες αποφασίζει η Συνέλευση του 
Τμήματος, αφού πρωτίστως κληθεί ο/η Υποψήφιος/α 
σε απολογία. 

Άρθρο 13 

Εκπόνηση διδακτορικής διατριβής 

με συνεπίβλεψη 

ΤοΤμήμα Πολιτικής Επιστήμης και Δημόσιας του Εθνι¬ 
κού και Καποδιστριακού Πανεπιστημίου Αθηνών μπορεί 
να συνεργάζεται με ερευνητικά κέντρα και ινστιτούτα 
της ημεδαπής για την εκπόνηση διδακτορικής διατριβής 
με συνεπίβλεψη, εφόσον πληρούνται οι προϋποθέσεις 
που προβλέπει το άρθρο 43 παρ. 3 του ν. 4485/2017. 

Με απόφαση του Υπουργού Παιδείας,Έρευνας και 
Θρησκευμάτων, που δημοσιεύεται στην Εφημερίδα της 
Κυβέρνησης, καθορίζεται κάθε δέμα που αφορά την εκ¬ 
πόνηση διδακτορικών διατριβών με αναγνωρισμένα ως 
ομοταγή ιδρύματα ή ερευνητικά κέντρα και ινστιτούτα 
της αλλοδαπής. 

Άρθρο 14 

Μεταβατικές διατάξεις 

Οι διατάξεις του ν. 4485/2017 εφαρμόζονται και για 
τους/τις Υποψήφιους/ες Διδάκτορες που έχουν γίνει δε- 
κτοί/ές πριν από την έναρξη ισχύος του, εφόσον δεν έχει 
οριστεί, κατά την έναρξη της ισχύος του, η Επταμελής 
Εξεταστική Επιτροπή του άρθρου 41 του νόμου (άρθρο 
85 παρ. 5 του ν. 4485/2017). 

Κατ' εξαίρεση, ορίζεται για τους/ις Υποψήφιους/ες 
Διδάκτορες που υπάγονται στην ανωτέρω κατηγορία 
μια περίοδος τριών (3) ετών από την έναρξη ισχύος 
του παρόντος, εντός της οποίας αυτοί/ές οφείλουν να 
έχουν ολοκληρώσει και υποστηρίξει τη διδακτορική 
τους διατριβή. Σε οποιαδήποτε άλλη περίπτωση θα δι¬ 
αγράφονται από το μητρώο Υποψήφιων Διδακτόρων 
του Τμήματος. 

Όσα μέλη Δ.Ε.Π.τουΤμήματος ήδη εποπτεύουν περισ¬ 
σότερες από πέντε (5) διδακτορικές διατριβές, αναλαμ¬ 
βάνουν νέες διατριβές ως Επιβλέποντες/ουσες, μόνον 
αφού μειωθεί ο αριθμός των Υποψήφιων Διδακτόρων 
τόσο, ώστε οι υπό την επίβλεψη τους διατριβές να είναι 
λιγότερες από τον προβλεπόμενο στο άρθρο 6 του πα¬ 
ρόντος Κανονισμού αριθμό. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 679/26-0 4-2018 (2) 

Έγκριση του Κανονισμού Διδακτορικών Σπου¬ 
δών της Μονοτμηματικής Σχολής Επιστήμης Φυ¬ 
σικής Αγωγής και Αθλητισμού του Εθνικού και 
Καποδιστριακού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις των άρθρων 45 του 85 του ν. 4485/2017 
«Οργάνωση και Λειτουργία της ανώτατης εκπαίδευ¬ 
σης, ρυθμίσεις για την έρευνα και άλλες διατάξεις» 
(ΦΕΚΑΊ14), 

2. την υπ' αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ95), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α’83), όπως τροπο¬ 
ποιήθηκαν και ισχύουν, 

6. το π.δ. 85/31-5-2013 (ΦΕΚ ΑΊ24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

8. την απόφαση της Συγκλήτου του Ε.Κ.Π.Α. (συνεδρία 
4-4-2018), 

9. το απόσπασμα πρακτικών της Συνέλευσης της Σχο¬ 
λής Επιστήμης Φυσικής Αγωγής και Αθλητισμού του 
Ε.Κ.Π.Α. (συνεδρίαση 22-3-2018), 

10. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

την έγκριση του Κανονισμού Διδακτορικών Σπουδών 
της Μονοτμηματικής Σχολής Επιστήμης Φυσικής Αγωγής 
και Αθλητισμού του Εθνικού και Καποδιστριακού Πανε¬ 
πιστημίου Αθηνών ως ακολούθως: 

Άρθρο 1 
Γενικές Αρχές 

Οι Διδακτορικές Σπουδές της Σχολής Επιστήμης Φυ¬ 
σικής Αγωγής και Αθλητισμού του Εθνικού και Καπο- 
διστριακού Πανεπιστημίου Αθηνών οργανώνονται και 
λειτουργούν σύμφωνα με τις διατάξεις του ν. 4485/2017 
και του εν γένει θεσμικού πλαισίου όπως κάθε φορά 
ισχύει. Αποσκοπούν στην προαγωγή της πρωτότυπης 
επιστημονικής έρευνας και οδηγούν στην απόκτηση Δι¬ 
δακτορικού Διπλώματος (Δ.Δ.), το οποίο πιστοποιεί την 
εκπόνηση πρωτότυπης επιστημονικής έρευνας και την 
ουσιαστική συνεισφορά του/της κατόχου της στην εξέ¬ 
λιξη της γνώσης στον αντίστοιχο επιστημονικό κλάδο. 







Τεύχος Β' 1792/21.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


19555 


Άρθρο 2 

Δικαίωμα υποβολής αίτησης 

για εκπόνηση Διδακτορικής Διατριβής 

Δικαίωμα υποβολής αίτησης για εκπόνηση Διδακτο¬ 
ρικής Διατριβής έχει ο/η κάτοχος Διπλώματος Μετα¬ 
πτυχιακών Σπουδών (Δ.Μ.Σ.) Α.Ε.Ι. της ημεδαπής ή ανα¬ 
γνωρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρθρου 46 του ν. 4485/2017, καθώς και απόφοιτοι 
σχολών ή τμημάτων με κύκλο σπουδών διάρκειας 5 ή 
6 ετών. 

Σε ειδικές περιπτώσεις π.χ. λόγω ιδιαίτερου επιστημο¬ 
νικού ή επαγγελματικού έργου, έρευνας, δημοσιεύσεων 
σε επιστημονικά περιοδικά υψηλού κύρους κ.ά.,γίνεται 
αιτιολογημένα δεκτός,με απόφαση Συνέλευσης του Τμή¬ 
ματος (ΣΤ)ως Υποψήφιος Διδάκτορας (ΥΔ) και μη κάτο¬ 
χος Δ.Μ.Σ. (άρθρο 38 του ν. 4485/2017), υπό την προϋ¬ 
πόθεση ότι δα παρακολουθήσει και τυχόν μαθήματα και 
θα πληρωθούν εκ μέρους του και άλλες υποχρεώσεις 
σπουδών που προβλέπονται για τους μεταπτυχιακούς 
φοιτητές στο αντίστοιχο ΠΜΣ της Σχολής ΕΦΑΑ, και τις 
οποίες δεν έχει ο υποψήφιος κατά την υποβολή της αί¬ 
τησης του. Σε κάθε περίπτωση η Συνέλευση της Σχολής 
αποφασίζει εάν οι Υποψήφιοι Διδάκτορες (ΥΔ) πρέπει 
να παρακολουθήσουν επί πλέον μαδήματα, σεμινάρια 
ή εργαστήρια. 

Άρθρο 3 

Διαδικασία υποβολής αίτησης 

για εκπόνηση Διδακτορικής Διατριβής 

Οι ενδιαφερόμενοι μπορούν να υποβάλλουν αίτηση, 
μετά τη δημοσίευση σχετικής προκήρυξης ή πρόσκλη¬ 
σης εκδήλωσης ενδιαφέροντος για εκπόνηση Διδακτο¬ 
ρικής Διατριβής, σύμφωνα με το άρθρο 42, ν. 4485/2017. 
Η σχετική προκήρυξη περιλαμβάνει όρους και προϋπο¬ 
θέσεις, που περιέχονται στον Οδηγό Σπουδών σύμφωνα 
με το άρθρο 42, ν. 4485/2017. Συγκεκριμένα: 

α) Η Συνέλευση της Σχολής, το αργότερο μέχρι την 30η 
Ιουνίου κάθε ακαδημαϊκού έτους, με σχετική της από¬ 
φαση, ορίζει για το επόμενο ακαδημαϊκό έτος τα εξής: 

I. τον αριθμό των εισακτέων, 

II. τις προϋποθέσεις και τα κριτήρια επιλογήςτων υπο¬ 
ψήφιων, 

III. τις χρονικές προθεσμίες της διαδικασίας, 

IV. τα απαιτούμενα δικαιολογητικά (αίτηση, πτυχία, 
πιστοποιητικά, βεβαιώσεις), 

V. την επιτροπή αξιολόγησης και κατάταξης των υπο¬ 
ψηφίων, καθώς και κάθε άλλη απαραίτητη προϋπόθεση. 

6) Η Γραμματεία της Σχολής δημοσιοποιεί, με ενημε¬ 
ρωτικά έντυπα στην ιστοσελίδα της σχολής και με ανα- 
κοινώσειςτη σχετική απόφαση υπό μορφή προκήρυξης- 
πρόσκλησης εκδήλωσης ενδιαφέροντος. 

γ) Ο/Η ενδιαφερόμενος/η υποβάλλει στις ημερομηνίες 
από την 1 η έως την 10η Σεπτεμβρίου, σχετική αίτηση, 
με αναλυτικό βιογραφικό σημείωμα και τα απαιτούμενα 
δικαιολογητικά στη Γραμματεία της Σχολής Επιστήμης 
Φυσικής Αγωγής και Αθλητισμού του Εθνικού και Καπο- 
διστριακού Πανεπιστημίου Αθηνών, Εθνικής Αντίστασης 
41, Δάφνη. 


δ) Η τελική επιλογή των εισακτέων γίνεται από τη Συνέ¬ 
λευση της Σχολής. Ο ανώτατος αριθμός εισακτέων στον 
Γ' Κύκλο Σπουδών ορίζεται στην σχετική προκήρυξη. 

Άρθρο 4 

Απαιτούμενα Δικαιολογητικά 

1. Έντυπο Αίτησης (παρέχεται από τη Γραμματεία της 
Σχολής και ηλεκτρονικά στην ιστοσελίδατουΤμήματος) 
στην οποία περιλαμβάνονται: 

- ο προτεινόμενος τίτλος της Διδακτορικής Διατριβής 
(ΔΔ) 

- τεκμηριωμένη επιστημονική πρόταση και προσχέδιο 
Διδακτορικής Διατριβής 

- η προτεινόμενη γλώσσα εκπόνησης της Διδακτορι¬ 
κής Διατριβής 

- ο/η προτεινόμενος/η Επιβλέπων/ουσα της Διδακτο¬ 
ρικής Διατριβής 

2. Ερευνητικό Πρωτόκολλο Διδακτορικής Διατριβής 
υπογεγραμμένο από τον προτεινόμενο Επιβλέποντα/ 
ουσα με μονογραφή σε κάθε σελίδα. 

Το ερευνητικό πρωτόκολλο κατατίθεται από τον υπο¬ 
ψήφιο στην Επιτροπή Βιοηθικής και Δεοντολογίας της 
Σχολής για έγκριση (αναλυτικές οδηγίες υπάρχουν στον 
οδηγό σπουδών και στην ιστοσελίδα της Σχολής). Η κα¬ 
τάθεση του πρωτοκόλλου στην Επιτροπή Βιοηθικής και 
Δεοντολογίας κοινοποιείται στη Γραμματεία της Σχολής 
μέσω ηλεκτρονικού ταχυδρομείου, ώστε να περιληφθεί 
στα απαραίτητα δικαιολογητικά υποψηφιότητας. 

3. Αναγνώριση ισοτιμίας του μεταπτυχιακού διπλώ¬ 
ματος από το Δ.Ο.Α.Τ.Α.Π. (για πτυχιούχους ΑΕΙ του εξω¬ 
τερικού) 

4. Αναλυτικό Βιογραφικό Σημείωμα με τα παρακάτω 
επισυναπτόμενα έγγραφα: 

- Φωτοτυπία αστυνομικού δελτίου ταυτότητας 

- Αντίγραφο Πτυχίου 

- Αντίγραφο Μεταπτυχιακού Διπλώματος 

- Αναλυτική βαθμολογία των μεταπτυχιακών σπουδών 

- Αντίγραφο διπλωματικής μεταπτυχιακής εργασίας 
σε ψηφιακή και έντυπη μορφή 

- Πιστοποιητικό γνώσης αγγλικής γλώσσας,σε επίπεδο 

α 

- Συστατικές επιστολές από Καθηγητές/τριες Α.Ε.Ι, ή 
εργοδότες 

- Επιστημονικές Δημοσιεύσεις 

Άρθρο 5 

Διαδικασία επιλογής υποψηφίων διδακτόρων 

Η Συνέλευση της Σχολής, αφού λάβει υπόψη τις αιτή¬ 
σεις που έχουν υποβληθεί, τις κατηγοριοποιεί με βάση τη 
συνάφεια του ερευνητικού αντικειμένου, και ορίζει μία 
τριμελή επιτροπή αξιολόγησης ανά κατηγορία αιτήσεων. 

Κάθε τριμελής επιτροπή που αποτελείται από μέλη 
Δ.Ε.Π. της Σχολής εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τον/την υπο- 
ψήφιο/ασε προγραμματισμένη συνέντευξη. 

Τα κριτήρια αξιολόγησης για την επιλογή των ΥΔ είναι 
τα παρακάτω: 

- Πρωτόκολλο διδακτορικής διατριβής (βαρύτητα 
30%) 

- Μεταπτυχιακή διπλωματική εργασία (βαρύτητα 20%) 

- Αναλυτική βαθμολογία μεταπτυχιακών σπουδών 
(βαρύτητα 20%) 

- Επιστημονικές δημοσιεύσεις (βαρύτητα 20%) 

- Συνέντευξη (βαρύτητα 10%) 

Κάθε τριμελής επιτροπή υποβάλλει στη Συνέλευση της 
Σχολής αναλυτική εισήγηση στην οποία αναγράφεται 
(1) η τελική βαθμολογία κάθε υποψήφιου Διδάκτορα με 
βάση τα κριτήρια αξιολόγησης, (2) τεκμηρίωση για την 
αποδοχή ή μη αποδοχή του/της Υποψήφιου/ας στο πρό¬ 
γραμμα, και (3) ο/η προτεινόμενος/η Επιβλέπων/ουσα, 
εφόσον αυτός/ή δεν έχει προταθεί από τον Υποψήφιο/α. 
Η Συνέλευση της Σχολής, αφού λάβει τη γνώμη του/της 
προτεινόμενου/ης σε έγγραφη μορφή, τη συνεκτιμά με 
την εισήγηση της επιτροπής και εγκρίνει ή απορρίπτει 
αιτιολογημένα την αίτηση του/της Υποψηφίου/ας. Η Συ¬ 
νέλευση τηςΣχολής ορίζει επίσηςτα μαθήματα, σεμινά¬ 
ρια ή εργαστήρια που υποχρεούται να παρακολουθήσει 
ο κάθε Υποψήφιος/α. 

Στην απόφαση ορίζεται και η γλώσσα συγγραφής της 
Διδακτορικής Διατριβής (άρθρο 38 του ν. 4485/17). 

Μετά την εγγραφή των Υποψηφίων και τον ορισμό των 
Τριμελών Συμβουλευτικών Επιτροπών (ΤΣΕ), τα ονόματα 
των Υποψήφιων Διδακτόρων, των Επιβλεπόντων μελών 
Δ.Ε.Π. ή Ερευνητών/τριών, οι τίτλοι των εκπονούμενων 
Διδακτορικών Διατριβών και σύντομη περίληψη αυτών, 
καθώς και τα μέλη των Τριμελών Συμβουλευτικών Επι¬ 
τροπών αναρτώνται από τη Γραμματεία της Σχολής στον 
διαδικτυακό τόπο του Ιδρύματος στην Ελληνική και στην 
Αγγλική γλώσσα (άρθρο 39 του ν. 4485/17). 

Άρθρο 6 

Επίβλεψη Διδακτορικής Διατριβής 

1. Επιβλέπων/ουσα Διδακτορικής Διατριβής 

Δικαίωμα επίβλεψης Διδακτορικών Διατριβών έχουν 

τα μέλη Δ.Ε.Π. Α' βαθμίδας, Αναπληρωτή/τριας και Επί- 
κουρου/ης του οικείου ή άλλου Α.Ε.Ι. ή Ερευνητές/τριες 
Α', Β' ή Γ' βαθμίδας από ερευνητικά κέντρα του άρθρου 
13Α του ν. 4310/2014, ή ως διαφορετικά ορίζεται από 
το ισχύον εκάστοτε νομοθετικό πλαίσιο (άρθρο 39 του 
ν. 4485/2017). 

Κάθε μέλος ΔΕΠ δεν μπορεί να επιβλέπει παράλληλα 
περισσότερες από 5 Διδακτορικές Διατριβές εκτός από 
τις περιπτώσεις που κάποιος/ιοι από τους ΥΔ βρίσκεται 
στο στάδιο της ολοκλήρωσης της Διδακτορικής Διατρι¬ 
βής. Αυτό τεκμηριώνεται με βάση τις εκθέσεις των ΤΣΕ 
και με την κατάθεση του κειμένου της Διατριβής έστω 
και πριν την τελική του μορφή. 

2. Τριμελής Συμβουλευτική Επιτροπή (ΤΣΕ) 

Η Συνέλευση της Σχολής αναθέτει την επίβλεψη της 
Διδακτορικής Διατριβής του/της προτεινόμενου/ης σε 
Επιβλέποντα/ουσα, σύμφωνα με την παράγραφο 3 του 
άρθρου 38 του ν. 4485/2017, και ορίζει Τριμελή Συμ¬ 
βουλευτική Επιτροπή με αρμοδιότητα την επίβλεψη και 
υποστήριξη της διδακτορικής έρευνας και της εκπόνη¬ 
σης και συγγραφής της διατριβής. 

Στην Επιτροπή του προηγούμενου εδαφίου μετέχουν 
ως μέλη ο Επιβλέπων και δύο ακόμη μέλη Δ.Ε.Π. Α' 
βαθμίδας, Αναπληρωτή/τριας και Επίκουρου/ης από το 


Ε.Κ.Π.Α ή άλλο Α.Ε.Ι. ή Καθηγητές/τριες αναγνωρισμέ¬ 
νων ως ομοταγών ιδρυμάτων της αλλοδαπής, οι οποίοι 
είναι κάτοχοι Διδακτορικού Διπλώματος, ή Ερευνητές/ 
τριες των βαθμιδών Α', Β' ή Γ' από ερευνητικά κέντρα 
του άρθρου 13Α του ν. 4310/2014, ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση Διδακτορική Διατριβή. 

Στην Τριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
της Σχολής Φυσικής Αγωγής και Αθλητισμού (άρθρο 39 
του ν. 4485/2017). 

Κατά το πρώτο έτος σπουδών η ΤΣΕ υποχρεούται να 
εξετάσει τον ΥΔ σε τρία γνωστικά αντικείμενα συναφή 
με τη διδακτορική έρευνα. Σε περίπτωση αποτυχίας, ο 
υποψήφιος έχει το δικαίωμα δεύτερης εξέτασης μετά 
από διάστημα 3 μηνών. Σε περίπτωση νέας αποτυχίας, 
η ΤΣΕ προτείνει τη διαγραφή του, απόφαση την οποία 
λαμβάνει μετά από αιτιολόγηση η Συνέλευση. Επίσης, 
σε διάστημα τριών εξαμήνων από την εγγραφή, η ΤΣΕ 
καταθέτει στη Συνέλευση φάκελο σπουδών του ΥΔ που 
περιέχει τα αποτελέσματα της εξέτασης στα τρία γνω¬ 
στικά αντικείμενα, τα αποτελέσματα εξέτασης τυχόν επι¬ 
πλέον μαθημάτων, καθώς και την αξιολόγηση για δύο 
συνεδρίες διδακτορικού σεμιναρίου τα οποία οφείλει 
να παρουσιάσει δημόσια ο υποψήφιος. 

2α. Αντικατάσταση μελών Τριμελούς Συμβουλευτικής 
Επιτροπής 

Αν για οποιονδήποτε λόγο ο/η Επιβλέπων/ουσα 
εκλείψει ή διαπιστωμένα αδυνατεί να επιβλέψει τον ΥΔ 
για χρονικό διάστημα ενός έτους κατά τα ειδικότερα 
οριζόμενα στον Κανονισμό Διδακτορικών Σπουδών, 
η Συνέλευση, εκτιμώντας τις περιστάσεις, αναθέτει σε 
άλλο μέλος ΔΕΠ την επίβλεψη, σύμφωνα με όσα ορίζο¬ 
νται στις προηγούμενες παραγράφους, είτε με δική της 
πρωτοβουλία, είτε ύστερα από αίτηση του/της ΥΔ και 
γνώμη του/της προτεινόμενου/ης Επιβλέποντος/ουσας. 
Διαφορετικά, αναθέτει σε ένα άλλο μέλος ΔΕΠ, σύμφωνα 
με όσα ορίζονται στον παρόντα Κανονισμό (άρθρο 39 
του ν. 4485/17). 

26. Μετακίνηση/συνταξιοδότηση Επιβλέποντος/ου- 
σας 

Αν ο/η αρχικά Επιβλέπων/ουσα μετακινήσει σε άλλο 
Α.Ε.Ι. ή Τμήμα Α.Ε.Ι. ή συνταξιοδοτήσει, συνεχίζει ως 
Επιβλέπων/ουσα των Διδακτορικών Διατριβών που έχει 
αναλάβει μέχρι πλήρους περάτωσής τους. 

Σε κάθε περίπτωση, τα αφυπηρετήσαντα μέλη τηςΤρι- 
μελούς Συμβουλευτικής Επιτροπής αντικαθίστανται από 
ισάριθμα μέλη με απόφαση της Συνέλευσης της Σχολής, 
σύμφωνα μετά κριτήρια του δεύτερου και τρίτου εδαφί¬ 
ου της παραγράφου 2 του άρθρου 39 του ν. 4485, προ- 
κειμένου να ορισθεί η Επταμελής Εξεταστική Επιτροπή. 

3. Επταμελής Εξεταστική Επιτροπή (ΕΕΕ) 

Η Συνέλευση της Σχολής Επιστήμης Φυσικής Αγωγής 
και Αθλητισμού ορίζει Επταμελή Εξεταστική Επιτροπή 
για την κρίση της Διδακτορικής Διατριβής (παρ. 1, άρθρο 
41, του ν. 4485/2017). 

Στην Επταμελή Εξεταστική Επιτροπή μετέχουν τα τρία 
(3) μέλη της Τριμελούς Συμβουλευτικής Επιτροπής και 

τέσσερα (4) επιπλέον μέλη που πληρούν τα κριτήρια του 
δευτέρου εδαφίου της παραγράφου 2 του άρθρου 39 
τουν. 4485/2017. 

Τα υπόλοιπα μέλη της επιτροπής μπορεί να είναι μέλη 
ΔΕΠ των ΑΕΙ της ημεδαπής ή ομοταγών ιδρυμάτων της 
αλλοδαπής, κάτοχοι Διδακτορικού Διπλώματος, Καθηγη- 
τές/τριες Α.Σ.Ε.Ι ή μέλη Ε.Π. τωνΤ.Ε.Ι και της ΑΝΩΤΑΤΗΣ 
ΣΧΟΛΗΣ ΠΑΙΔΑΓΩΓΙΚΗΣ ΚΑΙ ΤΕΧΝΟΛΟΓΙΚΗΣ ΕΚΠΑΙΔΕΥ¬ 
ΣΗΣ ή ερευνητές Α', Β' ή Γ' βαθμίδας από ερευνητικά 
κέντρα του άρθρου 13Α του ν. 4310/2014. 

Ολα τα μέλη της Επταμελούς Εξεταστικής Επιτροπής 
πρέπει να έχουν την ίδια ή συναφή επιστημονική ειδικό¬ 
τητα με αυτή στην οποία ο/η ΥΔ εκπόνησε τη Διατριβή 
του/της. 

Τα αφυπηρετήσαντα μέλη τηςΤριμελούς Συμβουλευ¬ 
τικής Επιτροπής, που αντικαταστάθηκαν, μπορούν να 
παρίστανται στη συνεδρίαση της Επταμελούς Εξεταστι¬ 
κής Επιτροπής με δικαίωμα γνώμης και παρατηρήσεων- 
ερωτήσεων αλλά χωρίς δικαίωμα ψήφου (άρθρα 39 και 
41 του ν. 4485/2017). 

Άρθρο 7 

Χρονική διάρκεια, Δικαιώματα 

και Υποχρεώσεις Υποψηφίων Διδακτόρων 

1. Χρονική διάρκεια 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 
λούς Συμβουλευτικής Επιτροπής (άρθρο 40, παρ. 1 του 
ν. 4485/2017). 

Η μέγιστη χρονική διάρκεια ολοκλήρωσης των διδα¬ 
κτορικών σπουδών είναι έξι (6) πλήρη ημερολογιακά έτη, 
από την ημερομηνία ορισμού τηςΤριμελούς Συμβουλευ¬ 
τικής Επιτροπής, μέχρι την ημερομηνία κατάθεσης του 
αιτήματος στη Γραμματεία της Σχολής για ορισμό της 
Επταμελούς Εξεταστικής Επιτροπής. 

Μετά την παρέλευση της μέγιστης οριζόμενης χρο¬ 
νικής διάρκειας ο/η ΥΔ διαγράφεται κατόπιν πρότασης 
τηςΤριμελούς Συμβουλευτικής Επιτροπής και αιτιολο¬ 
γημένης απόφασης της Συνέλευσης της Σχολής. Ο/η ΥΔ 
κατά την εγγραφή του/της στο πρόγραμμα υπογράφει 
βεβαίωση στην οποία εμφαίνεται ότι έχει πλήρη επίγνω¬ 
ση των προθεσμιών αυτών και τις αποδέχεται. 

Ο/Η ΥΔ μπορεί κατά τη διάρκεια των σπουδών του/ 
της να ζητήσει με επαρκώς αιτιολογημένη αίτηση του/ 
της την αναστολής φοίτησης. Η αίτηση αναστολής εγκρί- 
νεται από τη Συνέλευση της Σχολής και η αναστολή δεν 
μπορεί να υπερβαίνει το ένα (1) πλήρες ημερολογιακό 
έτος. 

Ο χρόνος της αναστολής φοίτησης δεν προσμετράται 
στην προβλεπόμενη μέγιστη χρονική διάρκεια εκπόνη¬ 
σης της Διδακτορικής Διατριβής. Κατά τη διάρκεια της 
αναστολής φοίτησης δεν επωφελούνται των δικαιωμά¬ 
των και των παροχών που προβλέπονται για τους ΥΔ. 

2. Δικαιώματα και Υποχρεώσεις 

- Οι ΥΔ υποχρεούνται σε ανανέωση εγγραφής ανά 
ακαδημαϊκό έτος (άρθρο 45, παρ. 2 του ν. 4485/2017). 

- Απαραίτητη προϋπόθεση για την ολοκλήρωση και 
δημόσια υποστήριξη της Διατριβής είναι οι ΥΔ να έχουν: 


α) παρουσιάσει δύο ανακοινώσεις των αποτελεσμάτων 
της έρευνας της Διατριβής σε εθνικό ή διεθνές συνέδριο 
με κριτές, με τον ΥΔ ως πρώτο συγγραφέα, 
β) να έχουν ολοκληρώσει πλήρως τουλάχιστον δύο 
δημοσιεύσεις σε διεθνές επιστημονικό περιοδικό με κρι¬ 
τές, από τις οποίες τουλάχιστον στη μια ο ΥΔ θα είναι 
πρώτος συγγραφέας, 

γ) να έχουν εξεταστεί επιτυχώς από την Τριμελή Συμ¬ 
βουλευτική Επιτροπή σε τρία γνωστικά αντικείμενα συ¬ 
ναφή με τη διδακτορική έρευνα, 
δ) να έχουν ολοκληρώσει επιτυχώςτατυχόν επιπλέον 
μαθήματα που έχει ορίσει η Συνέλευση της Σχολής, 
ε) να έχουν παρουσιάσει δημόσια δύο σεμινάρια σε 
δέματα σχετικά με τη διδακτορική διατριβή και 
στ) να έχουν υποστηρίξει την εκπαιδευτική διαδικασία 
της Σχολής υπό την καθοδήγηση και επίβλεψη μελών 
ΔΕΠ. 

- Ο/Η ΥΔ κάθε έτος, υποβάλλει και εγγράφως και πα¬ 
ρουσιάζει ενώπιον της Τριμελούς Συμβουλευτικής Επι¬ 
τροπής αναλυτικό υπόμνημα σχετικά με την πρόοδο της 
διδακτορικής του/της διατριβής. Αντίγραφο του υπομνή¬ 
ματος, καθώς και σχόλια επ' αυτού από τον/την Επιβλέ- 
ποντα/ουσα ή την Τριμελή Συμβουλευτική Επιτροπή και 
Εκθέσεις Προόδου καταχωρούνται στον ατομικό φάκελο 
του/της ΥΔ (άρθρο 40, παρ. 2 του ν. 4485/2017). 

- Ο/Η ΥΔ και η Τριμελής Συμβουλευτική Επιτροπή ενη¬ 
μερώνουν τη ΣΧ με ετήσιες Εκθέσεις Προόδου για την 
πρόοδο της Διδακτορικής έρευνας και της Διατριβής. 
Ο/Η Επιβλέπων/ουσα καλεί τουλάχιστον μια φορά ανά 
εξάμηνο τον/την ΥΔ για συστηματικό έλεγχο της προ¬ 
όδου του/της (συγκέντρωση, ανάλυση, επεξεργασία 
στοιχείων, ταξινόμηση της βιβλιογραφίας, συγγραφή). 
Εάν τα υπάρχοντα στοιχεία θεωρούνται επαρκή κατά 
την κρίση τηςΤριμελούς Συμβουλευτικής Επιτροπής 
δίνεται γραπτή συμβουλή-άδεια στον/στην ΥΔ για την 
έναρξη/συνέχιση συγγραφής της Διατριβής. Ο/Η ΥΔ έχει 
υποχρέωση να τηρεί τις προθεσμίες και να είναι συνεπής 
προς τις υποχρεώσεις του. Σε περίπτωση συστηματικής 
ολιγωρίας του/της η ΤΣΕ, αφού εξαντλήσει τους ακαδη¬ 
μαϊκούς κανόνες και τα αντίστοιχα περιθώρια, μπορεί 
να εισηγηθεί στη ΣΧ τη διαγραφή του/της ΥΔ από το 
πρόγραμμα. 

- Οι Διδακτορικές σπουδές προσφέρονται δωρεάν. 

- Οι ΥΔ έχουν μέχρι πέντε (5) πλήρη ακαδημαϊκά έτη 
απάτην εγγραφή τους, άλατα δικαιώματα και τις παροχές 
που προβλέπονται και για τους φοιτητές του 2ου κύκλου 
σπουδών. Μέχρι και πέντε (5) έτη μετά την ολοκλήρω¬ 
ση της Διδακτορικής Διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών (άρθρο 
40, παρ. 3 του ν. 4485/2017). 

- Οι ΥΔ έχουν τη δυνατότητα διεξαγωγής μέρους της 
έρευνάς τους σε άλλο ίδρυμα/ινστιτούτο/ερευνητικό 
κέντρο/επιχείρηση της ημεδαπής ή της αλλοδαπές. 

- Οι ΥΔ έχουν την υποχρέωση να συμμετέχουν σε συ- 
νέδρια/ημερίδες/εργαστήρια. 

- Οι ΥΔ έχουν την υποχρέωση να παρακολουθούν τις 
προτάσεις και τις τελικές διδακτορικές διατριβές ευρέως 
συναφών γνωστικών πεδίων άλλων υποψηφίων 

- Οι ΥΔ έχουν τη δυνατότητα να απασχολούνται στη 
Σχολή, εφόσον προκύπτει σχετική ανάγκη και προβλέ- 
πεται σχετική δαπάνη στον προϋπολογισμό της Σχολής. 

Με πρόταση της Συνέλευσης της Σχολής και κοινή 
απόφαση των Υπουργών Παιδείας και Οικονομικών 
μπορεί να ανατίθεται σε ΥΔ η επικουρία Μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παράγραφος 3, εδάφιο ε, του ν. 3685/2008). 

Υποψήφιοι/ες Διδάκτορες που εμπίπτουν στο άρθρο 
19 παρ. 4 του ν. 4452/2017 δύνανται να προσλαμβάνο¬ 
νται ως ακαδημαϊκοί υπότροφοι δια πράξεως της οικείας 
Σχολής με σχέση εργασίας ιδιωτικού δικαίου ορισμένου 
χρόνου για τη διεξαγωγή διδακτικού, ερευνητικού, επι¬ 
στημονικού, οργανωτικού, εργαστηριακού ή κλινικού 
έργου καθοριζόμενου δια της συμβάσεως. Η προκήρυξη 
του γνωστικού αντικειμένου γίνεται έπειτα από πρότα¬ 
ση της Γενικής Συνέλευσης του Τομέα και έγκριση από 
τη Συνέλευση της Σχολής. Η διάρκεια της συμβάσεως 
καθορίζεται μέχρι ενός πανεπιστημιακού έτους κατά πε¬ 
ρίπτωση, ανάλογα με τις ανάγκες του Τομέα. Δύναται 
αυτή να ανανεώνεται ή να παρατείνεται, πλην όμως ο 
συνολικός χρόνος πρόσληψης δεν μπορεί να υπερβεί τα 
τρία (3) πανεπιστημιακά έτη. Η απασχόληση των ανω¬ 
τέρω δύναται να είναι πλήρης ή μερική και η κάλυψη 
της αποζημίωσής τους θα γίνεται από υποτροφίες και 
πόρους που θα εξασφαλίζει η Σχολή, χωρίς αύξηση της 
κρατικής επιχορήγησης προς το οικείο Α.Ε.Ι. και σύμφω¬ 
να με τις κείμενες διατάξεις. 

Άρθρο 8 

Εκπόνηση της Διδακτορικής Διατριβής 

1. Ορισμός /αλλαγή θέματος Διδακτορικής Διατριβής 

Με ευθύνη τηςΤριμελούς Συμβουλευτικής Επιτροπής 

κατατίθεται εντός τριμήνου από την αποδοχή του/της 
ΥΔ από το Τμήμα (ημερομηνία ΣΧ) στη Γραμματεία της 
Σχολής το ακριβές δέμα της Διδακτορικής Διατριβής. 

Σε περίπτωση αιτιολογημένης αλλαγές του θέματος 
της Διδακτορικής Διατριβής μέσα στο πρώτο εξάμηνο 
σπουδών ο ελάχιστος χρόνος για την απόκτηση του Δι¬ 
δακτορικού Διπλώματος υπολογίζεται από τον καθορι¬ 
σμό του νέου θέματος. 

2. Οδηγίες συγγραφής Διδακτορικής Διατριβής 

Η Διδακτορική Διατριβή μορφοποιείται, συντάσσεται 
και εκτυπώνεται σύμφωνα με τον Οδηγό Σπουδών, που 
είναι αναρτημένος στην ιστοσελίδα της Σχολής. 

3. Γλώσσα συγγραφής Διδακτορικής Διατριβής 

Η Διδακτορική Διατριβή συγγράφεται στην ελληνική 
Γλώσσα. Μπορεί όμως να συγγράφει και σε άλλη, διεθνή 
γλώσσα (π.χ. αγγλική) που αποφασίζει η Συνέλευση της 
Σχολής με βάση τη γλώσσα συγγραφής που έχει προτεί¬ 
νει ο/η ΥΔ στην αίτησή του/της (άρθρο 38 παρ. 2 και 3 
του ν. 4485/2017). 

Άρθρο 9 

Κρίση της Διδακτορικής Διατριβής 

Μετά την ολοκλήρωση της συγγραφής της Διδακτο¬ 
ρικής Διατριβής, η Τριμελής Συμβουλευτική Επιτροπή 
δέχεται ή απορρίπτει αίτηση του/της ΥΔ για τη δημόσια 


υποστήριξη και την αξιολόγησή της. Αν η ΤΣΕ αποδεχθεί 
την αίτηση του/της ΥΔ, συντάσσει αναλυτική έκθεση και 
την υποβάλλει στη Συνέλευση της Σχολής ζητώντας τον 
ορισμό Επταμελούς Εξεταστικής Επιτροπής για την κρίση 
της Διδακτορικής Διατριβής. 

Σε περίπτωση που η ΤΣΕ απορρίψει την αίτηση του/ 
της ΥΔ για τη δημόσια υποστήριξη της Διατριβής (ορισμό 
Επταμελούς Εξεταστικής Επιτροπής), ο/η ΥΔ σε συνεννό¬ 
ηση με τον/την Επιβλέποντα/ουσα επανέρχεται με νέα 
αίτηση, σε χρονικό διάστημα που δεν πρέπει να ξεπερνά 
τους τρεις (3) μήνες, αφού έχει ακολουθήσει τις σχετικές 
υποδείξεις της Επιτροπής. 

Η Συνέλευση της Σχολής εγκρίνει το αίτημα τηςΤριμε- 
λούς Συμβουλευτικής Επιτροπής για ορισμό Επταμελούς 
Εξεταστικής Επιτροπής (προτείνει και τα μέλη) σε εύλογο 
χρόνο και όχι αργότερα από ένα (1) μήνα. 

Η ημερομηνία της δημόσιας υποστήριξης της Διατρι¬ 
βής ορίζεται με απόφαση του/της Επιβλέποντα/ουσας σε 
συνεννόηση με τον/την ΥΔ και πρέπει να απέχει τουλάχι¬ 
στον 30 ημέρες από την κοινοποίηση της πρόσκλησης, 
σε καμία περίπτωση όμως να μην υπερβαίνει τον ένα 
μήνα, και κοινοποιείται στην επιστημονική κοινότητα με 
ανάρτηση στο διαδικτυακό τόπο της Σχολής. 

Ο/Η ΥΔ υποχρεούται να παραδώσει στα μέλη της Επτα¬ 
μελούς Εξεταστικής Επιτροπής από ένα τεύχος (σύνολο 7) 
σε έντυπη ή και ψηφιακή μορφή. 

Εάν η Διατριβή γραφτεί σε ξένη γλώσσα πρέπει να 
υπάρχει περίληψη στα ελληνικά. 

Ο/Η ΥΔ προσκομίζει Υπεύθυνη Δήλωση πως η Διατρι¬ 
βή δεν είναι προϊόν λογοκλοπής. 

Η Διδακτορική Διατριβή υποστηρίζεται δημόσια από 
τον/την ΥΔ. Σε περίπτωση συγγραφής της ΔΔ στην αγ¬ 
γλική η παρουσίαση γίνεται υποχρεωτικά στα αγγλικά. 

Η διαδικασία της δημόσιας υποστήριξης προϋποθέτει 
τη φυσική παρουσία των τεσσάρων (4) τουλάχιστον με¬ 
λών της Εξεταστικής Επιτροπής, ενώ τα λοιπά μέλη μπο¬ 
ρούν να συμμετέχουν και μέσω τηλεδιάσκεψης (παρ. 3, 
αρ.41,ν. 4485/2017). Μέλη της 7μελούς που αδυνατούν 
να προσέλθουν και να συμμετάσχουν με φυσική παρου¬ 
σία ή μέσω τηλεδιάσκεψης υποχρεούνται να έχουν προ- 
αποστείλει έγγραφη αξιολόγηση της διατριβής. 

Η διάρκεια της παρουσίασης δεν πρέπει να υπερβαίνει 
τα 40 λεπτά της ώρας, ενώ προβλέπονται το πολύ 60 λε¬ 
πτά για ερωτήσεις και απαντήσεις εκ μέρους του/της ΥΔ. 

Στη συνέχεια, η Εξεταστική Επιτροπή συνεδριάζει χω¬ 
ρίς την παρουσία τρίτων, κρίνει την εργασία ως προς 
την πρωτοτυπία, την ποιότητα, την πληρότητα και τη 
συμβολή της στην επιστήμη και με βάση τα κριτήρια 
αυτά την εγκρίνει, με πλειοψηφία πέντε (5) τουλάχιστον 
από τα μέλη της (άρθρο 41, παρ. 3 του ν. 4485/2017) 
και αξιολογεί τη Διδακτορική Διατριβή με τους βαθμούς 
ΚΑΆΩΣ, ΑΙΑΝ ΚΑΛΩΣ ή ΑΡΙΣΤΑ. Για την απόφασή της η 
Επιτροπή συντάσσει Πρακτικό Αξιολόγησης. 

Ο/Η Επιβλέπων/ουσα συμπληρώνει έντυπο-πρακτικό 
της απόφασης και του σχετικού σκεπτικού της εξεταστι¬ 
κής διαδικασίας το οποίο αφού υπογράφει από όλα τα 
μέλη της Εξεταστικής Επιτροπής, κατατίθεται στη Γραμ¬ 
ματεία της Σχολής μαζί με το υπογεγραμμένο από τα 
μέλη της Εξεταστικής Επιτροπής τεύχος της Διατριβής. 

Σε περίπτωση κατά την οποία το πρακτικό φέρει 
υπογραφές τεσσάρων μελών της Επταμελούς Επιτρο¬ 
πής και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγήσει εγκύρως 
(ν. 4186/2013, άρθρο 39, παρ. 18). 

Σε περίπτωση που η Επταμελής Επιτροπή κρίνει ότι η 
Διατριβή χρήζει διορθώσεων με βάση τις παρατηρήσεις- 
των μελών της κατά πλειοψηφία, δίνεται προθεσμία ενός 
έως τριών μηνών υποβολής της Διατριβής με διορθώ¬ 
σεις. Ο/Η Επιβλέπων/ουσα καταθέτει βεβαίωση ότι ο/η 
Υποψήφιος/α υπέβαλε τη Διατριβή με τις προσθήκες/ 
αλλαγές. Σε περίπτωση που ο Υποψήφιος δεν προβεί 
στις απαραίτητες αλλαγές θεωρείται ότι η διαδικασία 
της κρίσης δεν ολοκληρώθηκε και ο/η ΥΔ πρέπει να επα- 
νέλθει με νέα αίτησή του/της, εφόσον δεν έχει υπερβεί 
συνολικά τα 6 έτη. 

Άρθρο 10 

Αναγόρευση- Καθομολόγηση Διδακτόρων 

Ο/Η Υποψήφιος/α αναγορεύεται σε Διδάκτορα από τη 
Συνέλευση της Σχολής. Μετά την αναγόρευση χορηγείται 
από τη Σχολή βεβαίωση ολοκλήρωσης και παρουσία- 
σηςτηςΔιδακτορικήςΔιατριβήςγια κάθε νόμιμη χρήση. 
Η αναγόρευση-καθομολόγηση και απονομή του Διδα¬ 
κτορικού Διπλώματος γίνεται ενώπιον της Συνέλευσης 
της Σχολής με τη συναίνεση του Πρύτανη. 

Ο/Η ΥΔ προκειμένου να παραλάβει βεβαίωση ολοκλή¬ 
ρωσης της ΔΔ υποχρεούται σε: 

• Κατάθεση διατριβής στο Ψηφιακό Αποθετήριο "ΠΕΡ¬ 
ΓΑΜΟΣ" (Βιβλιοθήκη Επιστημών Υγείας) 

• Κατάθεση διατριβής στο Εθνικό ΚέντροΤεκμηρίωσης 

• Κατάθεση διατριβής στην Εθνική Βιβλιοθήκη της Ελ¬ 
λάδος (ν. 3149/2003, άρθρο 12, παρ. 7.α και 9). 

Άρθρο 11 

Πνευματικά δικαιώματα 

Δικαιούχοςτου περιουσιακού και ηθικού δικαιώματος 
πνευματικής ιδιοκτησίας της ΔΔ είναι ο Διδακτορικός 
φοιτητής που διεξήγαγε την έρευνα και συνέγραψε τη 
ΔΔ, ο οποίος και υπογράφει σχετικό έντυπο υποβολής 
με το οποίο παρέχει στη Βιβλιοθήκη και Κέντρο Πλη¬ 
ροφόρησης (ΒΚΠ) του ΕΚΠΑ τη μη αποκλειστική άδεια 
διάθεσης της Διδακτορικής Διατριβής στο διαδίκτυο, 
μέσω του Ψηφιακού Αποθετηρίου. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκόψουν από τα αποτε¬ 
λέσματα της έρευνας της διδακτορικής διατριβής, ανή¬ 
κουν τόσο στον διδάκτορα όσο και στον επιβλέποντα 
καθηγητή ή και σε άλλους ερευνητές που μετέχουν 
στην ερευνητική ομάδα, σύμφωνα με την ισχύουσα 
νομοθεσία. Δικαιώματα πνευματικής ιδιοκτησίας που 
προκύπτουν μετά το πέρας της Δ.Δ. λόγω της συνέχισης 
της αντίστοιχης έρευνας ανήκουν αποκλειστικά στον 
επιστημονικό υπεύθυνο αυτής της φάσης της έρευνας ή 
και σε άλλους ερευνητές. Για τα θέματα αυτά μπορεί να 
υπογράφει σύμβαση μεταξύ των μερών σε οποιοδήποτε 
στάδιο της έρευνας. 

Άρθρο 12 

Διαγραφή υποψηφίων διδακτόρων 

Η Συνέλευση της Σχολής Επιστήμης Φυσικής Αγωγής 


και Αθλητισμού, μετά την εισήγηση κατά πλειοψηφία 
της Τριμελούς Συμβουλευτικής Επιτροπής, δύναται να 
αποφασίσει τη διαγραφή Υποψηφίων Διδακτόρων εάν: 

- η πρόοδός τους κρίνεται ανεπαρκής ή στάσιμη, 

- η φοίτησή τους δεν είναι πλήρης, δηλαδή κάτω από 
το 80% των προβλεπόμενων ωρών κάθε μαθήματος. 

- έχουν αποτύχει δύο φορές στην εξέταση των τριών 
γνωστικών αντικειμένων από την Τριμελή Συμβουλευ¬ 
τική επιτροπή, 

- έχουν αναιτιολόγητα διακόψει το έργο της εκπόνησης 
της Διατριβής, 

- δεν υποβάλλουν ετήσια αναλυτικά υπομνήματα σχε¬ 
τικά με την πρόοδο της Διατριβής τους, 

- υπερβούν τη μέγιστη χρονική διάρκεια εκπόνησης 
Διδακτορικής Διατριβής, όπως ορίζεται στον παρόντα 
Κανονισμό, 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, 

- αυτοδίκαια κατόπιν αιτήσεως των Υποψηφίων Δι¬ 
δακτόρων. 

Άρθρο 13 

Εκπόνηση Διδακτορικής Διατριβής 

με συνεπίβλεψη 

Η Σχολή Επιστήμης Φυσικής Αγωγής και Αθλητισμού 
του ΕΚΠΑ μπορεί να συνεργάζεται με ερευνητικά κέντρα 
και ινστιτούτα της ημεδαπής για την εκπόνηση Διδακτο¬ 
ρικών Διατριβών των ΥΔ της με συνεπίβλεψη, εφόσον 
πληρούνται οι προϋποθέσεις που προβλέπει το άρθρο 
43, παρ. 3 του νόμου 4485/2017. 

Στην περίπτωση αυτή, τη διοικητική ευθύνη της εκπό¬ 
νησης της Διδακτορικής Διατριβής αναλαμβάνει η Σχολή 
Επιστήμης Φυσικής Αγωγής και Αθλητισμού του ΕΚΠΑ, 
ορίζεται ένας/μία Επιβλέπων/ουσα από κάθε συνεργα- 
ζόμενο Ίδρυμα/Φορέα και η εκπόνηση της Διατριβής 
διαρκεί τουλάχιστον τρία (3) έτη από τον ορισμό των 
Επιβλεπόντων/ουσών μελών Δ.Ε.Π./ Ερευνητών/τριών. 
Τα σχετικά με τη διαδικασία εκπόνησης της Διατριβής, 
από την επιλογή του Υποψήφιου Διδάκτορα έως και την 
απονομή του Διδακτορικού τίτλου, καθώς και η χορήγη¬ 
ση ενιαίου ή χωριστού τίτλου σε περίπτωση συνεργασίας 
μεταξύ Ιδρυμάτων, προβλέπονται στο οικείο Ε.Π.Σ., που 
καταρτίζεται από τα συνεργαζόμεναΤμήματα/φορείς και 
εγκρίνεται από την οικεία Σύγκλητο και τα συλλογικά 
όργανα διοίκησης των Ερευνητικών Κέντρων. 

Με απόφαση του Υπουργού Παιδείας,Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως καθορίζεται κάθε σχετικό θέμα σχετικά 
με την εκπόνηση Διδακτορικών Διατριβών με αναγνω¬ 
ρισμένα ως ομοταγή ιδρύματα ή ερευνητικά κέντρα και 
ινστιτούτα της αλλοδαπής (παρ. 3, άρ. 43, ν. 4485/2017). 

Άρθρο 14 

Μεταβατικές διατάξεις 

Οι διατάξεις του νόμου 4485/2017 εφαρμόζονται και 
για τους/τις ΥΔ που έχουν γίνει δεκτοί/ές πριν από την 

έναρξη ισχύος του, εφόσον δεν έχει οριστεί, κατά την 
έναρξη της ισχύος του, η Επταμελής Εξεταστική Επι¬ 
τροπή του άρθρου 41 του νόμου (άρθρο 85, παρ. 5 του 
ν. 4485/2017). 

Ο παρών εσωτερικός κανονισμός ισχύει αναδρομικά 
και για τους Υποψήφιους Διδάκτορες που ήδη εκπονούν 


Διδακτορική Διατριβή στη Σχολή Επιστήμης Φυσικής 
Αγωγής και Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

